**KORRALDUS**

ASUTUSESISESEKS KASUTAMISEKS

Teabevaldaja: Järva Vallavalitsus

Märge tehtud 19.09.2025

Juurdepääsupiirang kehtib kuni 19.09.2030

Alus: AvTS § 35 lg 2 p 1

**Ühistranspordipeatuse kohanime muutmine**

|  |  |  |
| --- | --- | --- |
|  |  | 22.09.2025 nr 2-4/2025/385 |

Korraldus antakse kohanimeseaduse § 4 lõike 1 punkti 5, § 5 lõike 1 punkti 3, kohaliku omavalitsuse korralduse seaduse § 30 lõike 1 punkti 2, haldusmenetluse seaduse § 75, halduskohtumenetluse seadustiku § 40 ja § 46 ning Järva Vallavolikogu 27. juuni 2019 otsuse nr 45 „Järva Vallavalitsuse volitamine“ punkti 1 alusel.

Lähtudes kohanimeseaduse § 4 lõike 1 punktist 5 peab ühissõidukipeatusele olema määratud kohanimi. Sama seaduse § 5 lõike 1 punkti 3 alusel on kohanime määrajaks kohalik omavalitsus.

Järvamaa Ühistranspordikeskus juhtis tähelepanu asjaolule, et ühistranspordiregistri (ÜTRIS) andmetel asub Pilistvere-Imavere teel Pilistvere suunal Puiatu külas samadel koordinaatidel kaks erineva stoppkoodiga Pilu nimelist ühistranspordipeatust. Veel on Pilu nimeline peatus ligikaudu 0,5 km kaugusel Jõgevamaal ja ligikaudu 1 km kaugusel Pilu mõisa nimeline peatus. Puiatu külas tuleks ühissõiduki peatus rajada mõlemale suunale ja segaduste vältimiseks muuta peatuse nimi. Transpordiamet on andnud nõusoleku Puiatu külas Imavere suunale peatuskoha rajamiseks riigitee paremale poole ootealaga peenra laiendusena. Järvamaa Ühistranspordikeskus, kes on ÜTRIS esindaja Järva maakonnas, nõustus peatuse nimega Nurme.

Tulenevalt kohanimeseaduse nõuetest peab kohalik omavalitsus avalikustama ühissõidukipeatuse kohanime määramise eelnõu vähemalt 15 päeva enne kohanime määramise otsuse tegemist. Kohanime muutmise eelnõuga sai tutvuda Järva valla veebilehel https://jarvavald.ee. Avalikustamine toimus ajavahemikul 24. september kuni 9. oktoober 2025. Avalikustamise ajal kirjalikke ettepanekuid ja arvamusi uue peatuse nime määramises osas esitati/ei esitatud.

1. Määrata Järva maakonnas Järva vallas ühissõidukipeatuse nimi ja asukoht (korralduse lisas toodud asukoht kaardil) järgmiselt:

|  |  |  |  |  |
| --- | --- | --- | --- | --- |
| Kohanimi | Peatuse nimi  | Tee nimi ja number | Peatuse kood | Peatuse koordinaadid X;Y  |
| Puiatu küla | Nurme | Pilistvere-Imavere kõrvalmaantee nr 24101 | 5100367-1 | Imavere suunal:X:6509981.53 ja Y:604111.09 |
| 5100368-1 | Pilistvere suunal:X:604090.42 ja Y:6509957.48 |

2. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Järva Vallavalitsusele haldusmenetluse seaduses sätestatud korras.

3. Korraldus jõustub teatavakstegemisest.

(allkirjastatud digitaalselt)

|  |  |  |
| --- | --- | --- |
| Toomas Tammik |  | (allkirjastatud digitaalselt) |
| Vallavanem |  | Karin Tenisson-Alev |
|  |  | Vallasekretär |